ప్రసాదం తయారీని నిలిపివేసిన నిర్వాహకులు కేరళ ప్రభుత్వం సీరియస్ హుటాహుటిన శబరిమలకు మంత్రి తిరువనంతపురం: ఆలయ నిర్వహణ అధికారుల కారణంగా శబరిమలలోని అయప్ప పుణ్యక్షేత్రం మరోసారి వార్తల్లో నిలిచింది. అక్కడ అప్పం రూపంలో భక్తులకు అందజేసే ప్రసాదానికి ఎంతో ప్రాముఖ్యం ఉంది. భక్తులు తెచ్చే బియ్యంతోనే ఈ ప్రసాదాన్ని తయారు చేస్తారు. అయితే మకరజ్యోతి ఉత్సవాల సందర్భంగా అప్పం ప్రసాదం తయారీని ఆలయ నిర్వహణ అధికారులు నిలిపివేయడం తీవ్ర వివాదాస్పదమవుతోంది. ఆహార భద్రత అధికారులు నాణ్యతలేదనే అనుమానాలను వ్యక్తం చేయడంతో ఆలయ ప్రత్యేక కమిషనర్ ఈ నిర్ణయం తీసుకున్నారు. ఈ పరిణామం భక్తుల్లో తీవ్ర చర్చనీయాంశం కావడంతో కేరళ ప్రభుత్వం తక్షణం స్పందించింది. ఈమేరకు రాష్ట్ర దేవాదాయ, పర్యాటక శాఖ మంత్రి కడకంపల్లి సురేంద్రన్ మంగళవారం హుటాహుటిన శబరిమలకు బయలుదేరి వెళ్లారు. ఆలయ అధికారులు అకారణంగా ఈ నిర్ణయం తీసుకున్నారని ఆయన తప్పుబట్టారు. అప్పం ప్రసాదం తయారీని నిలిపివేయడం తగదని, భక్తులు తీసుకొచ్చే బియ్యం నాణ్యతపై అనుమానాలు అక్కర్లేదని ఆయన పేర్కొన్నారు. అయ్యప్ప దర్శనం కోసం విచ్చేసే భక్తులు అప్పం, అరవన ప్రసాదాలను పరమ పవిత్రంగా భావిస్తారు. ఈ రెండు ప్రసాదాలను తీసుకోకుండా తిరిగివెళ్లరు.
prasaadam tayaareeni nilipivesina nirvaahakulu kerala prabhutvam seerius hutaahutina sabarimalaku mantri tiruvanantapuram: aalaya nirvahana adhikaarula kaaranamgaa sabarimalaloni ayappa punyakshetram marosari vaartallo nilichindi. akkada appam roopamlo bhaktulaku andajese prasaadaaniki entho praamukhyam undi. bhaktulu techhe biyyamtone ee prasaadaanni tayaaru chestaaru. ayithe makarajyoti utsavaala sandarbhamgaa appam prasaadam tayaareeni aalaya nirvahana adhikaarulu nilipiveyadam teevra vivaadaaspadamavutoondi. aahaara bhadrata adhikaarulu naanhyataledane anumaanaalanu vyaktam cheyadamtho aalaya pratyeka commisioner ee nirnayam teesukunnaru. ee parinaamam bhaktullo teevra charchaneeyaamsam kaavadamtho kerala prabhutvam takshanam spandinchindi. eemeraku rashtra devadaya, paryaataka saakha mantri kadakampalli surendran mangalavaaram hutaahutina sabarimalaku bayaluderi vellaaru. aalaya adhikaarulu akaaranamgaa ee nirnayam teesukunnaarani aayana tappubattaaru. appam prasaadam tayaareeni nilipiveyadam tagadani, bhaktulu teesukochhe biyyam naanhyatapai anumaanaalu akkarledani aayana perkonnaru. ayyappa darsanam kosam vichese bhaktulu appam, aravana prasaadaalanu parama pavitramgaa bhaavistaaru. ee rendu prasaadaalanu teesukokunda tirigivellaru.